**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**MATEMATIKA**

(splošnoizobraževalni predmet)

**Avtoserviser SPI 1. letnik**

**Šolsko leto 2024/2025**

Srednja poklicna in tehniška šola

Šolsko naselje 12

9000 Murska Sobota

Predmet: MATEMATIKA

**NAČRT OCENJEVANJA ZNANJA 1. LETNIK SPI**

**Minimalni standardi znanja:**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| Naravna in cela števila | * Dijak loči med pojmi število, številka, števka, cifra. * Dijak zna računati z naravnimi in celimi števili. Rešuje preproste primere. Pri računanju uporablja računske zakone. Dana naravna in cela števila uredi po velikosti. * Dijak loči soda in liha števila. * Dijak pozna pojem potence. Uporablja pravila za računanje s potencami z naravnimi eksponenti na preprostih primerih. * Dijak zna računati z izrazi in razcepiti preproste veččlenike. * Dijak uporablja kriterije deljivosti za števila: 2, 3, 5, 9 in 10. * Dijak pozna osnovni izrek o deljenju. * Dijak dano število zapiše kot produkt praštevil. * Dijak zna poiskati največji skupni delitelj in najmanjši skupni večkratnik števil ter preprostih izrazov. * Dijak izračuna vrednost izraza z eno ali dvema spremenljivkama. | Pisno in/ali ustno |
| Racionalna števila – računanje z ulomki | * Dijak pozna preprosta pojmovanja ulomka. * Dijak zna računati z ulomki in, decimalnimi števili. * Dijak loči nasprotno in obratno vrednost ulomka. * Dijak pozna urejenost racionalnih števil. * Dijak zna racionalno število zapisati v decimalni obliki in obratno. * Dijak razume pomen decimalne vejice in decimalnih mest. | Pisno in/ali ustno |
| Racionalna in realna števila | * Dijak loči premo in obratno sorazmerje. * Dijak uporablja sklepni račun. * Dijak zna računati z odstotki. * Dijak rešuje preproste tekstne naloge. * Dijak pozna realna števila. * Dijak računa s kvadratnimi koreni. * Dijak zna zaokroževati števila. | Pisno in/ali ustno |
| Linearna funkcija | * Dijak pozna pravokotni koordinatni sistem v ravnini. * Dijak zna narisati in odčitati točke v pravokotnem koordinatnem sistemu. * Dijak pozna predpis za linearno funkcijo in pomen konstant *k* in *n*. * Dijak zna narisati graf linearne funkcije. * Dijak reši preprosto linearno enačbo. * Dijak reši preprosto tekstno nalogo. | Pisno in/ali ustno |

**Merila in načini ocenjevanja med šolskim letom:**

V celotnem šolskem letu dijaki pridobijo najmanj 4 ocene: 3 pisne ocene in 1 ustno oceno – v vsakem ocenjevalnem obdobju po 2 oceni. Dijak je v posameznem ocenjevalnem obdobju pozitivno ocenjen, če ima obe oceni pozitivni.

Kriterij pri pisnem ocenjevanju znanja:

0% – 44% – nezadostno 1

45% – 59% – zadostno 2

60% – 74% – dobro 3

75% – 89% – prav dobro 4

90% – 100% – odlično 5

Če dijak pri pisnem ocenjevanju znanja prepisuje ali uporablja nedovoljene pripomočke, se mu test odvzame in se ga oceni z nezadostno oceno ali se mu izreče kak vzgojni ukrep.

Ponavljanje pisnega ocenjevanja znanja je obvezno, če je več kot 40 % dijakov ocenjeno z negativno oceno. Ponavljanje pisnega ocenjevanja znanja ni obvezno za dijake, ki so dosegli pozitivno oceno.

Kriterij pri ustnem ocenjevanju znanja:

|  |
| --- |
| **Ocena: nezadostno (1)** |
| * Pozna samo drobce učne snovi, zamenjuje pojme, obnavlja snov povsem zmedeno, ali pa ne zadene bistva posameznih pojmov. * Izraža se zelo slabo. * Pogost odgovor na vprašanje je: ne znam, se ne spomnim, me ni bilo, ne vem, … * Definicij, obrazcev in pravil se ne spomni, kljub učiteljevi pomoči. * Večino nalog ni sposoben reševati samostojno. * Učiteljeve pomoči ne zna izkoristiti. * Pogosto odgovora na zastavljeno vprašanje sploh ni moč dobiti. |
| **Ocena: zadostno (2)** |
| * Reprodukcija znanja je skopa in revna, vendar vsebuje še bistvene elemente, na katerih je mogoče graditi pri dijaku nadaljnje znanje. * Pravil in obrazcev samostojno ne zna navesti, ob učiteljevi pomoči pa zna ugotoviti, ali spada v kontekst ali ne. * Izraža se pomanjkljivo, misli so nepovezane. * Najraje odgovarja z: DA ali NE. * Pri reševanju nalog se mu pojavlja dosti napak. * Učiteljevo pomoč zna izkoristiti le deloma, saj snovi ne razume v celoti. |
| **Ocena: dobro (3)** |
| * Reprodukcija znanja je solidna in vključuje razumevanje snovi, vendar brez posebne globine in podrobnosti. * V znanju se pojavljajo vrzeli. * Pravila, definicije in obrazce samostojno napiše, vendar ne pozna bistva. * Izraža se dobro. Odgovori na vprašanja so kratki. * Naloge samostojno rešuje, pojavljajo se napake, ki so standardne pri takšnem razumevanju učne snovi. * Učiteljevo pomoč zna izkoristiti. |
| **Ocena: prav dobro (4)** |
| * Reprodukcija znanja zajema točno dojemanje bistva pojmov. * Znanje ima utrjeno, brez vrzeli. * Pri izražanju je samostojen. * Pravila, definicije in obrazce samostojno napiše, in pozna tudi njihov pomen. * Napake, ki se pojavljajo pri nalogah so redke. * Učiteljeva pomoč mu ni potrebna. Uporabi jo samo zato, da se bolje prilagodi njegovim zahtevam. |
| **Ocena: odlično (5)** |
| * Reprodukcija znanja je zelo jasna in jo je mogoče prekinjati z dodatnimi vprašanji, pri tem pa se dijak ne zmede. * Pri izražanju izkazuje samostojnost in se sproti popravlja. * Napake, ki se pojavljajo tudi pri zahtevnejših nalogah so zanemarljive. * Učiteljeve pomoči ne potrebuje, pač pa jo uporablja v dialogu z njim. |

**Datumi pisnih ocenjevanj znanja:**

|  |  |  |  |  |
| --- | --- | --- | --- | --- |
| ODDELEK | 1. PISNO | 2. PISNO | 3. PISNO | 4. PISNO |
| 1EL3 |  |  |  |  |
| 1K3 |  |  |  |  |
| 1K4 |  |  |  |  |
| 1K5 |  |  |  |  |
| 1K6 |  |  |  |  |
| 1M1 | cca. 25 učna ura | cca. 42 učna ura | cca. 63 učna ura | cca. 92 učna ura |

**Merila in načini ocenjevanja pri popravnih izpitih:**

Dijak, ki ima ob koncu šolskega leta zaključeno oceno nezadostno, opravlja popravni izpit. Popravni izpit je sestavljen iz pisnega dela in ustnega dela. Pisni del zajema 70 % ocene, ustni pa 30 % ocene. Kriterij ocenjevanja je enak kot pri pisnem ocenjevanju znanja. Pri ocenjevanju veljajo enaki minimalni standardi kot med šolskim letom. Če dijak pri popravnem izpitu prepisuje ali uporablja nedovoljene pripomočke, se mu izpit odvzame in se ga oceni z nezadostno oceno. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita.

**Seznanitev dijakov:**

Učitelji prvo šolsko uro pouka seznanijo dijake z načrtom ocenjevanja znanja v šolskem letu.

Datume pisnih ocenjevanj znanja vpišejo v prvem tednu pouka.

Vodja aktiva MAT: Danijela Kuhar Kalamar