**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**TEHNIŠKO KOMUNICIRANJE V POKLICU**

(strokovni modul)

**Avtoserviser SPI 1. letnik**

**Šolsko leto 2024/2025**

# Oblike in načini preverjanja in ocenjevanja znanja

1. Oblike preverjanja in ocenjevanja znanja

|  |  |  |
| --- | --- | --- |
| **Programska enota** | **Individualno** | **Skupinsko** |
| Tehniško komuniciranje v poklicu | ● |  |

1. Načini preverjanja in ocenjevanja

|  |  |  |  |  |
| --- | --- | --- | --- | --- |
| **Programska enota** | **Pisno** | **Ustno** | **Praktično** | **Drugo** |
| Tehniško komuniciranje v poklicu | ● | ● | ● | ● |

Legenda:

* Pisno (šolske naloge, testi, poročila, naloge, pisne dokumentacije)
* Ustno (vrednotenje zastavljenih vprašanj, vrednotenje izdelka ali storitve, vrednotenje postopka pri praktičnem preizkusu oziroma projektnem delu)
* Praktično (izdelek, storitev, nastop)
* Drugo (vaje, delovna poročila, seminarske naloge, projektne naloge, domače naloge, zvezki)

# Minimalni standardi znanja

1. Vsebinski sklop Tehniško komuniciranje

| **Učni sklop** | **Minimalni standard znanj** |
| --- | --- |
| Tehnična dokumentacija in standardi | * Dijak zna pojasniti namen standardov in njihovo uporabo. Pozna oznako slovenskega standarda. * Prepozna tehniške risbe in pojasni njihov namen. * Prepozna standardne formate. * Zna izbrati merilo in velikost formata ter risati v merilu. * Zna opisati in narisati črte, ki se uporabljajo na tehniških risbah. * Napisan in urejen zvezek, rešene vaje. |
| Projekcije in prerezi | * Dijak zna za podano ortogonalno aksonometrično projekcijo modela skicirati aksonometrična in izometrično projekcijo in obratno. * Zna za modele enostavne oblike izdelati projekcije na evropski in ameriški način. * Napisan in urejen zvezek, rešene vaje. * Dijak zna pojasniti osnovna pravila risanja v prerezu. * Prepozna narisani prerez in ga zna opisati. * Za model enostavne oblike zna izbrati ustrezni prerez in ga v njem narisati. * Napisan in urejen zvezek, rešene vaje. |
| Kotiranje | * Dijak zna pojasniti osnovna pravila kotiranja in jih uporabiti pri kotiranju elementov prizmatičnih, valjastih in krogelnih oblik. * Pravilno uporablja znak za okroglo in kvadratno obliko. * Napisan in urejen zvezek, rešene vaje. |
| Kvaliteta površin | * Dijak na risbah prepozna znake, ki označujejo kvaliteto površine, jih zna pojasniti in zna označiti površine, ki morajo ustrezati določenim zahtevam glede kvalitete. * Napisan in urejen zvezek, rešene vaje. |
| Tolerance in ujemi | * Dijak zna pojasniti in s skico prikazati elemente tolerance. * Na tehniških risbah prepozna proste in tolerirane mere in zna s pomočjo standarda določiti odstopke in mejne mere. * Dijak zna pojasniti ujem. * Na sestavni risbi prepozna ujem in ga zna opisati. * Zna uporabiti priporočila in izbrati ujem za določen namen ter ga na risbi pravilno zapisati. Napisan in urejen zvezek, rešene vaje |

1. Vsebinski sklop Uporabna informatika

| **Učni sklop** | **Minimalni standard znanj** |
| --- | --- |
| OSNOVE KOMUNICIRANJA | * dijak napiše sporočilo po elektronski pošti in ga pošlje |
| WORD  EXCEL | * dijak oblikuje besedilo * dijak vstavi tabelo in jo pravilno oblikuje * dijak vstavi kazalo vsebine * dijak vnese osnovne enačbe in jih pravilno oblikuje * dijak opravi osnovne operacije v programu excel |

# Merila in načini ocenjevanja med šolskim letom

## Opisna merila za ocenjevanje

1. Opisnik za ocenjevanje vaj in dokumentacije z zagovorom pri vsebinskem sklopu Tehniško komuniciranje (rešena vaja je 80% ocene in 20% zagovor)

|  |
| --- |
| **Ocena: nezadostno (1)** |
| * Vaje ne odda. * Vaje ne dokonča. * Učiteljeve pomoči ne zna izkoristiti. |
| **Ocena: zadostno (2)** |
| * S učiteljevo pomočjo dokonča vaje. * Natančnost pri izvedbi vaj je slaba. * Pozna nekaj pravil za pripravo tehniške dokumentacije. * Pri vajah se mu pojavlja dosti napak. Vseh napak ne prepozna. * Učiteljevo pomoč zna izkoristiti le deloma, saj snovi ne razume v celoti. |
| **Ocena: dobro (3)** |
| * V znanju se pojavljajo vrzeli. * Pravila in definicije pozna, vendar ne pozna bistva. * Natančnost izvedbe vaj je dobra. * Vaje rešuje večinoma samostojno, pojavljajo se napake, ki so standardne pri takšnem razumevanju učne snovi. * Učiteljevo pomoč zna izkoristiti. |
| **Ocena: prav dobro (4)** |
| * Znanje ima utrjeno, brez vrzeli. * Napake, ki se pojavljajo pri vajah so redke. * Natančnost izvedene vaj je zelo dobra. * Učiteljeva pomoč mu ni potrebna. Uporabi jo samo zato, da se bolje prilagodi njegovim zahtevam. |
| **Ocena: odlično (5)** |
| * Vaje dijak rešuje samostojno in pravilno. Napake, ki se pojavljajo tudi pri zahtevnejših vajah so zanemarljive. * Vaje so narejene izredno natančno. * Razume koncepte reševanja vaj za pripravo dokumentacije. |

1. Opisnik za ustno ocenjevanje pri vsebinskem sklopu Tehniško komuniciranje

|  |
| --- |
| **Ocena: nezadostno (1)** |
| * Pozna samo drobce učne snovi, zamenjuje pojme, obnavlja snov povsem zmedeno, ali pa ne zadene bistva posameznih pojmov. * Pogost odgovor na vprašanje je: ne znam, se ne spomnim, me ni bilo, ne vem, … * Definicij, obrazcev, pravil in teorije se ne spomni, kljub učiteljevi pomoči. * Učiteljeve pomoči ne zna izkoristiti. |
| **Ocena: zadostno (2)** |
| * Reprodukcija znanja je skopa in revna, vendar vsebuje še bistvene elemente, na katerih je mogoče graditi pri dijaku nadaljnje znanje. * Pravil in obrazcev samostojno ne zna navesti, ob učiteljevi pomoči pa zna ugotoviti, ali spada v kontekst ali ne. * Izraža se pomanjkljivo, misli so nepovezane. * Najraje odgovarja z: DA ali NE. * Pri reševanju nalog se mu pojavlja dosti napak. * Učiteljevo pomoč zna izkoristiti le deloma, saj snovi ne razume v celoti. |
| **Ocena: dobro (3)** |
| * Reprodukcija znanja je solidna in vključuje razumevanje snovi, vendar brez posebne globine in podrobnosti. * V znanju se pojavljajo vrzeli. * Pravila, definicije in obrazce samostojno napiše, vendar ne pozna bistva. * Izraža se dobro. Odgovori na vprašanja so kratki. * Na vprašanja odgovarja sam, vendar so opazne napake, ki so standardne pri pomanjkljivem razumevanju snovi. * Naloge rešuje samostojno, pojavljajo se napake, ki so standardne pri takšnem razumevanju učne snovi. * Učiteljevo pomoč zna izkoristiti. |
| **Ocena: prav dobro (4)** |
| * Reprodukcija znanja zajema točno dojemanje bistva pojmov. * Znanje ima utrjeno, brez vrzeli. * Pri izražanju je samostojen. * Pravila, definicije in obrazce samostojno napiše, in pozna tudi njihov pomen. * Napake, ki se pojavljajo pri nalogah so redke. * Učiteljeva pomoč mu ni potrebna. Uporabi jo samo zato, da se bolje prilagodi njegovim zahtevam. |
| **Ocena: odlično (5)** |
| * Reprodukcija znanja je zelo jasna in jo je mogoče prekinjati z dodatnimi vprašanji, pri tem pa se dijak ne zmede. * Pri izražanju izkazuje samostojnost in se sproti popravlja. * Napake, ki se pojavljajo tudi pri zahtevnejših nalogah so zanemarljive. * Učiteljeve pomoči ne potrebuje, pač pa jo uporablja v dialogu z njim. |

1. Opisnik za ocenjevanje vaj in dokumentacije z zagovorom za strokovni modul Tehniško komuniciranje v poklicu za vsebinski sklop Uporabna informatika (rešena vaja predstavlja 80% ocene in 20% zagovor)

|  |
| --- |
| **Ocena: nezadostno (1)** |
| * Vaje ne zna rešiti, niti s pomočjo učitelja. * Vaje ne dokonča. * Kljub dodatnim navodilom in pomoči se ne spomni, kako se izdela posamezna naloga. |
| **Ocena: zadostno (2)** |
| * Pri reševanju vaj se mu pojavlja dosti napak. Vseh napak ne prepozna. * Ne zna rešiti vseh nalog, reši pa jih večinoma. * S učiteljevo pomočjo zna vsaj delno izpolniti, popraviti in dopolniti vajo. * Učiteljevo pomoč zna izkoristiti le deloma, saj snovi ne razume v celoti. |
| **Ocena: dobro (3)** |
| * Vaje rešuje večinoma samostojno, pojavljajo se napake, ki so standardne pri takšnem razumevanju učne snovi. * Reši naloge z učiteljevo pomočjo. * Na vprašanja odgovarja, vendar so opazne napake, ki so standardne pri pomanjkljivem razumevanju snovi. * V znanju se pojavljajo vrzeli. |
| **Ocena: prav dobro (4)** |
| * Vaje rešuje samostojno. Napake, ki se pojavljajo pri vajah so redke. * Bistvene pojme dojema točno. Znanje ima utrjeno, brez vrzeli. * Razume v celoti, kaj je njegova naloga. * Učiteljeva pomoč mu ni potrebna. Uporabi jo samo zato, da se bolje prilagodi njegovim zahtevam. |
| **Ocena: odlično (5)** |
| * Vaje dijak rešuje samostojno in pravilno. * Reprodukcija znanja je zelo jasna in jo je mogoče prekinjati z dodatnimi vprašanji, pri tem pa se dijak ne zmede. * Napake, ki se pojavljajo tudi pri zahtevnejših nalogah so zanemarljive. |

## Meje za ocene

1. Kriteriji ocenjevanja, izraženi v doseženih odstotnih točkah

|  |  |
| --- | --- |
| **Doseženi odstotek v %** | **Ocena** |
| od 0 do 49 | Nezadostno (1) |
| od 50 do 64 | Zadostno (2) |
| od 65 do 74 | Dobro (3) |
| od 75 do 89 | Prav dobro (4) |
| od 90 do 100 | Odlično (5) |

Kriterij za popravljanje ocen je enak kriteriju za ocenjevanje.

## Število pridobljenih ocen

Minimalno število ocen, ki jih mora dijak pridobiti v šolskem letu pri strokovnem modulu Tehniško komuniciranje v poklicu:

* vsebinski sklop Tehniško komuniciranje – vsaj ena ustna ocena na šolsko leto,
* vsaj ena ocena na konferenčno obdobje iz vaj in dokumentacije pri vsebinskem sklopu Tehniško komuniciranje (delovno poročilo z zagovorom),
* vsaj ena ocena iz vsebinskega sklopa Uporabna informatika – ocenjevanje vaj in dokumentacije z zagovorom.

## Zaključevanje ocen

Pozitivno je zaključena ocena iz strokovnega modula Tehniško komuniciranje, če so posamezni učni sklopi ocenjeni pozitivno in če dijak pri praktičnem pouku odda vsa delovna poročila ter izdela izdelek. Vse ocene so enakovredne. Minimalno število potrebnih ocen je enako številu učnih sklopov strokovnega modula. Izračuna se povprečje boljših ocen.

## Časovni razpored ocenjevanja znanja

Časovni razpored pisnega ocenjevanja znanja in ocenjevanja vaj oziroma izdelkov je razviden iz vpisa v dnevnik razreda (eAsistent).

1. Časovni razpored pisnega in ustnega ocenjevanja (\*\*) za vsebinski sklop Tehniško komuniciranje

|  |  |
| --- | --- |
| **Učni sklop** | **Datum** |
| Tehnična dokumentacija in standardi | 26.11.2024 |
| Projekcije in prerezi |  |
| Kotiranje | Marec 2025 |
| Kvaliteta površin |  |
| Tolerance in ujemi | Maj 2025\*\* |

Glede na različne predvidene in nepredvidene dogodke se lahko z dogovorom med dijaki in učiteljem ter razrednikom časovni razpored preverjanja in ocenjevanja spremeni.

# Merila in načini ocenjevanja na izpitih

Če dijak v enem izmed ocenjevalnih obdobij ni dosegel minimalnega standarda znanja in tega ni dosegel niti do konca pouka, je ocenjen z negativno oceno in opravlja popravni izpit.

Popravni izpit zajema učno snov celega šolskega leta iz posameznega vsebinskega sklopa, katerega je ocenjen negativno (Tehniško komuniciranje, Uporabna informatika).

Izpit iz vsebinskega sklopa Tehniško komuniciranje je sestavljen iz pisnega dela in ustnega dela, v razmerju 70 % za pisni del in 30 % za ustni del.

Izpit iz vsebinskega sklopa Uporabna informatika pa je sestavljen iz izdelave izdelka in ustnega dela (zagovor), v razmerju 80 % (izdelek) in 20 % (zagovor).

Obseg snovi na predmetnem izpitu zajema snov tistega obdobja, v katerem je bil dijak neocenjen.

Dijak, ki ima popravni izpit, predmetni izpit ali dopolnilni izpit ga učitelj ob zaključku drugega ocenjevalnega obdobja seznani o poteku izpita in učno snovjo, ki jo mora dijak usvojiti za pozitivno oceno.

Merila in načini ocenjevanja znanja na izpitih (popravni, predmetni, dopolnilni) so enaka kot med šolskim letom.

# Ukrepi pri kršitvah ocenjevanja znanja in izpitih

Za kršitev pravil pri ocenjevanju znanja ali izpitih se šteje, če dijak poseduje ali uporablja nedovoljene pripomočke, moti druge udeležence ocenjevanja, prepisuje, se podpiše z lažnim imenom ali odda izdelek drugega dijaka kot svoj izdelek, oziroma, če učitelj ugotovi druge kršitve pravil ocenjevanja in druga šolska pravila (npr.: učitelj dijaka pozove k ustnemu ocenjevanju, dijak pa ne želi odgovarjati oziroma zapusti učilnico in podobno).

Dijak je ocenjen z negativno oceno tudi v primeru, če se pri seminarskih nalogah oziroma drugih oblikah dela ne drži dogovorjenega roka oziroma ne odda projektnih nalog ali izdelkov.

Če dijak pri ocenjevanju ali izpitu krši pravila ocenjevanja, učitelj to evidentira v šolsko ocenjevalno dokumentacijo, ocenjevanje pa označi z nezadostno (1) oceno ali pa predlaga vzgojni ukrep.

# Obveščanje

Na začetku šolskega leta dijake seznanimo:

* s kompetencami in standardi znanj, ki naj bi jih dosegli (katalogi znanj na spletnih straneh),
* z načrtom preverjanja in ocenjevanja znanja,
* z oblikami in načini ocenjevanja,
* s pravili ocenjevanja,
* z dovoljenimi pripomočki (Dijake predhodno seznanimo z dovoljenimi pripomočki že pri preverjanju znanja in pri izročitvi nabora nalog),
* z načini evidentiranja ocen, z opisnimi kriteriji ocenjevanja in točkovniki

# Spremljanje načrta ocenjevanja znanja

Analiza uspeha se izdela po posameznem ocenjevanju. Rezultate analiz se vpiše v ustrezno rubriko v »Dnevnik« (eAsistent), najkasneje en teden po ocenjevanju znanja.

Analizo uspeha oddelka izdela razrednik pred vsako ocenjevalno konferenco.

Časovna analiza uspeha dijakov se opravlja v istih obdobjih, kot so definirana ocenjevalna obdobja. Na podlagi analize uspeha se pripravi individualni učni načrt za dijake, ki ne dosegajo minimalnih standardov znanja in niso pridobili pozitivnih ocen.

Pripravila:

* Karolina GRANFOL