**SREDNJA POKLICNA IN TEHNIŠKA ŠOLA MURSKA SOBOTA**

**Šolsko naselje 12, 9000 Murska Sobota**

**NAČRT OCENJEVANJA ZNANJA**

**NARAVOSLOVJE**

(splošnoizobraževalni predmet)

**Avtoserviser SPI 2. letnik**

**Šolsko leto 2024/2025**

**NAČRT OCENJEVANJA ZNANJA ZA PREDMET NARAVOSLOVJE**

**programi SPI, letnik: 2.**

Splošni okvir ocenjevanja določajo Pravilnik o ocenjevanju znanja v srednjih šolah in učni načrti za predmet. Dijaki so z načini preverjanja in ocenjevanja ter roki za ocenjevanje znanja seznanjeni na začetku šolskega leta. Roki so zapisani v e-Asistentu. Ocenjevanje je javno, dijak mora biti z oceno seznanjen v predpisanem roku. Učitelj dijake vnaprej seznani z vsebino in obsegom snovi, ki bo predmet ocenjevanja..

**Oblike in načini ocenjevanja znanja**

Ocenjuje se: znanje, razumevanje, obdelava in predstavitev podatkov, izdelki, sodelovanje, napredek v znanju.

V šolskem letu 2024/2025 bodo dijaki pridobili najmanj štiri ocene, in sicer:

* dve pisni oceni;
* najmanj ena ustna ocena;
* izdelek/predstavitev.

Ocenjuje se lahko tudi učne listke, poročila, samostojne naloge.

**Minimalni standardi znanja**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| **DELOVANJE ČLOVEŠKEGA TELESA IN OHRANJANJE ZDRAVJA** | Dijak:   * Opiše zgradbo celice. * Na modelu prepozna organe, ki spadajo v organske sisteme, pozna pomen organskih sistemov in razloži osnovno delovanje le-teh. * Pozna pomen in delovanje organskih sistemov * Navede preventivne ukrepe za ohranjanje zdravja. * Razloži biološke osnove razmnoževanja. * Pozna ukrepe za zaščito pred spolno prenosljivimi boleznimi. * Opise vzroke in osnovne znake najpogostejših bolezni sodobnega časa. * Našteje nekaj primerov nevarnosti spreminjanja genskega zapisa. * Opise posledice uporabe psihoaktivnih snovi. | Pisno in/ali ustno  Predstavitev/izdelek |

| **Učni sklop** | **Minimalni standard znanj** | **Način ocenjevanja** |
| --- | --- | --- |
| **EKOLOGIJA NA SPLOŠNO** | * Pozna in razloži osnovno delovanje naravnega ekosistema. * V opazovanem ekosistemu razloži vlogo proizvajalcev, potrošnikov in razkrojevalcev in jih poveže v prehranjevalne verige in splete. * Razloži medvrstne odnose. * Razloži odnose med osebki iste vrste * Našteje v opazovanem ekosistemu nekaj tujih vrst. * Pozna nekaj primerov genskega onesnaženja. | Pisno in/ali ustno  Predstavitev/izdelek |
| **EKOLOGIJA POPULACIJE IN VARSTVO OKOLJA** | * Na primerih razloži lastnosti populacije. * Pojasni posledice hitre rasti človeške populacije. * Opise osnovni princip uporabe organizmov v biološkem čiščenju odpadne vode. * Pozna prednosti in nevarnosti uporabe genske tehnologije. * Razloži odvisnost človekovega preživetja in ekonomskega razvoja od biodiverzitete in procesov v naravi. | Pisno in/ali ustno  Predstavitev/izdelek |

**KRITERIJI OCENJEVANJA**

**Pisno ocenjevanje**

Za pozitivno oceno je potrebno zbrati 40 % vseh možnih točk (točkovnik je razviden iz testa). Za višje ocene se točke razdelijo linearno. Če je negativno ocenjenih več kot 40% dijakov, se ocenjevanje ponovi. Ponavljanje pisnega ocenjevanja znanja ni obvezno za dijake, ki so dosegli pozitivno oceno.

|  |  |
| --- | --- |
| **OCENE** | **%** |
| **1 (nzd)** | **0-39** |
| **2 (zd)** | **40-54** |
| **3 (db)** | **55-70** |
| **4 (pdb)** | **71-86** |
| **5 (odl)** | **87-100** |

**Ustno ocenjevanje**

Pri ustnem ocenjevanju učitelj dijaku načeloma zastavi tri vprašanja. Postavlja lahko podvprašanja in tako ugotavlja globino in obseg povezovanja snovi. Dijaka takoj po končanem spraševanju seznani z oceno in jo tudi kratko utemelji (opozori na napake, neustrezno interpretacijo rezultatov, napačno razumevanje).

Ocena se glede na znanje dijaka določi po naslednjih kriterijih:

* **odlično (5)**: se oceni dijaka, ki pozna s kurikulom predpisano snov podrobno, jo razume, samostojno reproducira, se jasno izraža, zna povezati dejstva in na podlagi teoretičnih izhodišč oblikuje svoja stališča.
* **prav dobro (4)**: se oceni dijaka, ki zanesljivo in solidno obvlada učno snov, ter dela le manjše napake pri povezovanju dejstev.
* **dobro (3)**: se oceni dijaka, ki obvlada osnovno predpisano znanje, toda pri uporabi in povezovanju dejstev ni zanesljiv in samostojen. Ne dela bistvenih napak pri razlaganju dejstev.
* **zadostno (2):** se oceni dijaka, ki pozna 40% učne snovi, v minimalnem obsegu od zahtevanega in ob podpornih vprašanjih, ponovi, navede, našteje, prepozna določene pojave, dogodke in procese.
* **nezadostno (1)**: se oceni dijaka, ki ne pozna učne snovi, je nezanesljiv, njegovi odgovori so nejasni in raztrgani. Ne dosega znanja minimalnega standarda, predpisanega v LUP. Tudi ob učiteljevi pomoči ne dosega prepoznavanja in reprodukcije.

**Ocenjevanje izdelka (seminarska naloga, plakat, poročilo, predstavitev)**

Dijak po navodilih učitelja izdela seminarsko nalogo/plakat/predstavitev na temo v šoli obravnavane učne snovi. S kriteriji ocenjevanja znanja je seznanjen pisno, sočasno z navodili za izdelavo.

Kriteriji ocenjevanja:

* **nezadostno (1):** dijak z izdelkom izbrano učno snov predstavi nezadovoljivo oz. zelo slabo, izdelek ni strukturiran, vsebina ni smiselno povezana, ni navedbe virov;
* **zadostno (2):** dijak z izdelkom izbrano učno snov predstavi zadovoljivo a pomanjkljivo, vsebinsko skromno, precej nepovezano, viri so pomanjkljivo navedeni;
* **dobro (3):** dijak z izdelkom učno snov predstavi dobro (lahko, da določen del manjka ali je pomanjkljivo predstavljen,) viri so navedeni;
* **prav dobro (4):** dijak z izdelkom izbrano učno snov pripravi zelo dobro, struktura in vsebina sta ustrezni, učna snov je zajeta v celoti, predstavljena na razumljiv način,viri so ustrezno navedeni;
* **odlično (5):** dijak z izdelkom izbrano učno snov predstavi odlično, upošteva vse kriterije, struktura je ustrezna, učna snov je zajeta v celoti, predstavljena na razumljiv in zanimiv način, viri so ustrezno navedeni, dijak je v predstavitev vključil tudi kakšno posebnost, zanimivost.

**POPRAVLJANJE NEGATIVNE OCENE**

Dijak popravlja oceno iz vsebin, pri katerih ni dosegel minimalnih standardov znanja. Negativno oceno dijak popravlja na enak način, kot je bila pridobljena. Izjema so lahko dijaki, ki imajo z odločbo o usmeritvi prilagojen učni program. Datum se določi v dogovoru z učiteljem.

**KRŠITVE PRAVIL PRI OCENJEVANJU**

Če pri pisnem ali ustnem ocenjevanju učitelj dijaka zaloti pri prepisovanju ali uporabi nedovoljenih pripomočkov oziroma drugih kršitvah pravil, ga oceni z negativno oceno.

**ZAKLJUČEVANJE OCEN OB KONCU POUKA**

Končna ocena je sestavljena iz vseh ocen, ki jih dijak pridobi v šolskem letu in ni nujno aritmetična sredina pridobljenih ocen.

**POPRAVNI, DOPOLNILNI IN DIFERENCIALNI IZPITI**

Popravni izpit opravlja dijak, ki ima ob zaključku pouka nezadostno oceno. Dopolnilni izpit opravlja dijak, ki do zaključka pouka pri predmetu oziroma programski enoti ni bil ocenjen. Predmetni izpit opravlja dijak, ki hitreje napreduje ali izboljšuje končno oceno predmeta oziroma programske enote, diferencialni izpit pa, če se želi vpisati v drug izobraževalni program. V primeru preusmeritve, učitelj določi vsebino diferencialnega izpita in o tem seznani dijaka. Izpiti potekajo ustno, tako da učitelj pripravi najmanj 5 izpitnih listkov s tremi vprašanji.